کویت خاریجی ایشلر ناظیری‌نین معاوینی خلد الجارالله، کؤرفز بحرانینی حل ائتمک اوچون اؤلکه‌سینه گئدن آمریکا‌لی فعال‌لارلا گؤروشدو.
کویت کونا خبر آژانسینا گؤره، جارالله آمریکا دولت کاتیبی‌نین معاوینی تیموتی لندرکینگ و تقاودچو ژنرال آنتونی زینی ایله گؤروشدو.
گؤروشده، کؤرفز بحرانی‌نین حلّیله علاقه‌دار آتیلان آددیم‌لارین یانیندا ایکی اؤلکه آراسین‌داکی دوستلوق علاقه‌لری، بؤلگه‌سل و بین الخالق ساحه‌ده یاشانان سون اینکیشاف‌لار اله آلیندی.
لندرکینگ و زینی، کویت‌ین واسیطه‌چی‌لیک تلاش‌لارینی دستکلدیگینی وورغولادی.
آمریکان خاریجی ایشلر ناظیرلیگین‌دن، آدی‌نین آچیقلانماسینی ایستمه‌ین بیر مسئول، قطر و دؤرد کؤرفز اؤلکه‌سی آراسیندا یاشانان گرگین‌لیگی حل ائتمک اوچون، بؤلگه‌یه اوست سویه ایکی مسئول یوللادیق‌لارینی بیلدیرمیشدی.
مسئول،
"تقاودچو ژنرال آنتونی زین و خاریجی ایشلر ناظیری‌نین معاوینی وکیلی تیموتی لندرکینگ، طرف‌لرله اونسیت قورماق و کویت حکومتی‌نین واسیطه‌چی‌لیک ایشلرینه دستک وئرمک اوچون بو هفته کؤرفز بؤلگه‌سینه گئتدی." ایفاده‌سینی ایستیفاده ائتدی.
کؤرفزدکی بحران، سعودی عربیستانی، بیرلشیک عرب امیرلیک‌لری، یمن، میصر و بحرین‌ین، 5 ژوئن‌ده، قطر ایله بوتون دیپلوماتیک علاقه‌لرینی کسدیک‌لرینی دویورماسییلا باش وئرمیشدی.
بو اؤلکه‌لرهاوا لیمانلارینی باغلادیقلاری قطردن دیپلوماتلارین 48 ساعت عرضینده  اؤز اراضی‌لرین‌دن گئری چکیلمه‌سینی ایسته‌میشدی.
